**COMUNICAT DE PRESĂ**

 Urmare a confirmării a 6 cazuri de meningită cu virusul West Nile pe teritoriul Județului Brăila, în perioada de supraveghere 3 iunie – 31 octombrie 2024, 4 cazuri cu o formă medie de boală, două cazuri cu o formă severă de boală, cu evoluție favorabilă, cu domiciliul în municipiului Brăila,cartier Radu Negru, cartier Viziru, str. Calea Galați, loc. Zăvoaia, loc. Cireșu, loc. Tufești, Direcția de Sănătate Publică a Județului Brăila recomandă populației:

 - purtarea îmbracămintei cu maneci lungi și pantaloni lungi, dacă se iese seara din locuințe sau seara în parc, la plimbare, sau când se merge în pădure, la pescuit, în Deltă;

 - utilizarea de substanțe chimice repelente împotriva țânțarilor comercializate în farmacii: ( DEET, icardin/picardin, IR 3535 ), în concordanță cu instrucțiunile de pe etichetă, pe care să le aplicăm pe părțile descoperite ale corpului;

 - împiedicarea pătrunderii țânțarilor în casă ( plase de protecție );

 - utilizarea substanțelor insecticide în locuință/ în jurul locuinței;

 - utilizarea în locuința a aerului condiționat;

 - utilizarea plaselor împotriva țânțarilor în jurul paturilor în cazul în care nu sunt disponibile celelalte măsuri menționate anterior sau dacă se doarme în aer liber;

 -acoperirea pătuțului copilului sau căruciorului cu plase împotriva țânțarilor.

 Totodată, recomandăm toaletarea zonelor cu vegetație intensă, precum și asanarea zonelor unde se pot găsi larve de țânțari:

 - în apa acumulată în subsolurile blocurilor;

 - în apa care nu se scurge din canalizarea înfundată;

 - în bălțile care se formează în apropierea locuințelor, din apa care curge din conductele sparte și din alte instalații neîntreținute;

 - în apa de ploaie păstrată în butoaie/vase în curte;

 - în apa acumulată în recipiente vechi aruncate la întamplare în preajma locuințelor ( cutii de conserve, cauciucuri de automobile, jucării, etc. );

 - în apa din gropile și șanțurile de pe șantiere sau din locuri unde s-a lucrat la instalații.